Susno Duadji

Susno Duadji (lahèr 1 Juli 1954) panèka mantan Kopala Badan Reserse Kriminal Polri (Kabareskrim Polri) sè ajhabat molaè tangghâl 24 Oktober 2008Susno Duadji Kabareskrim Baru, Kapolda Jabar Timur Pradopo, Detik.com. sampè’ 24 Novèmber 2009.Kapolri Resmi Copot Susno Duadji, Ito Jadi Kabareskrim Sabellunna, abâ'na ajhabat dhâddhi Bâkkèl Kopala Pusat Pelaporan bân Analisis Transaksi Keuangan (PPATK) bân Kapolda Jhâbâ Bârâ’.

È taon 2011, Susno Duadji ènyataaghi sala bi’ majelis hakim polana kasus korupsi PT Salmah Arowana Lestari bân korupsi pèssè pangamanan Pilkada Jhâbâ Bârâ’ 2008.

 Kaoḍi'ân Pribaḍi 
Susno panèka ana’ nomer ḍuwa’ ḍâri bâllu' satarètanan. Bapa’na anyama Duadji bân èbhuna anyama Siti Amah. Abâ'na panèka lakèna Herawati bân bapa’ ḍâri ḍuwa’ pottrè.

Satèya abâ'na dhâddhi tokang tanè è dhisa dhibi', iyâ arèya è Dempo Lao', Pagar Alam, Somattra Lao'.

 Panḍhiḍhighân 
Susno Duadji panèka lulusân Akademi Kepolisiân (Akpol) bân nuro’ bânya’ panḍhiḍhighân antarana Sakola Tèngghi Èlmo Kepolisiân (STIK), S-1 Hokom, S-2 Manajemen, bân Sespati Polri. âbâ'na jhughân ollè kursus bân latèyan antarana Senior Investigator of Crime Course (1988), Hostage Negotiation Course (Antiteror) è Universitas Louisiana (2000), Studi Perbhândhingan Sistem Kriminal è Kuala Lumpur, Malaysia (2001), Studi Perbhândhingan Sistem Polisi è Seoul, Korèa Lao' (2003), sarta Training Anti Money Laundering Counterpart è Washington, D.C., Amèrika Serikat.Susno, Kapolda Jabar. Pikiran Rakyat.

 Karièr 

 Molaè Lakona 
Samarèna lulus ḍâri Akademi Kepolisiân 1977, Susno bânnya’ ngalampa’aghi lakona dhâddhi perwira polisi lalu lintas, bân ampon èntar ḍâ’ 90 naghârâ ka'angghuy ajhâr ḍâ’ kasus korupsi. Lakona molaè bâḍâ paningkadhân bâkto abâ'na èparcajâ dhâddhi Wakapolrès Yogyakarta, pas saterrossa dhâddhi Kapolrès è Maluku Ḍâjâ, Madiun, bân Malang. Susno molaè ètarèk ḍâ’ Jakarta bâkto ètoghassaghi dhâddhi kopala palaksana hokom è Mabes Polri bân aghântèyaghi institusina abentu' KPK è taon 2003. Taon 2004 abâ'na ètoghassaghi è PPATK. Abitta tello’ taon è PPATK, Susno pas èlantik dhâddhi Kapolda Jhâbâ Bârâ’ molaè Januwari 2008 aghântèyaghi Soenarko Danu Ardanto. Âbâ'na dhâddhi Kopala Badan Reserse bân Kriminal Mabes Polri è bulân Oktober 2008 aghântèyaghi Bambang Hendarso Danuri sè ampon èlantik dhâddhi Kapolri.

 Sombher